da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da en da da da da da da da en tr hbs_lat tr eo da da cs sv da hbs_lat fr de da da da da da da da nn eo da da da da de sv da da da en da sv es da da en da da da da da da da da da da da da en da en da da en da da en da da da da da da da da en en da da da da en da en da da da da da da en da da da da da da nb nb nb en nl da da da de da de sv da ro da en da da da fi en da da nn en de en en en en en fr en en en es en en es da da en da da
Tarmbiopsi - Find information på Medicin.dk
Måling af lungefunktion ved astma og KOL
Måling af nitrogenoxid (NO) i udåndingsluften
Podning eller celleskrab fra sår og slimhinder
Røntgen af knogler og led
Hvorfor skal jeg have denne undersøgelse?
Hvis du har ubehag i maven, fx smerter eller brænden, kan du få taget en tarmbiopsi, som er en lille prøve af din slimhinde i mave-tarmkanalen. Det hjælper lægen til at finde årsagen til dit ubehag. Det kan også være for at vurdere effekten af en behandling.
Her kan det være vigtigt med en lille vævsprøve (biopsi) af din slimhinde i mave-tarmkanalen:
Ved mistanke om cøliaki (glutenintolerans)
Ved mistanke om blødende tyktarmsbetændelse eller Crohns sygdom
Ved mistanke om kræft i tyk- og endetarmen
Hvad er en biopsi?
En biopsi er en lille vævsprøve, som bliver taget ud med en hul nål eller med en lille bidetang. Der kan tages biopsier af huden, tarmen, de indre organer, fx lever, lunger og nyrer, og af knogler. Biopsier tages ofte i forbindelse med en kikkertundersøgelse (skopi).
Hvad kan undersøgelsen vise?
Lægen vil sende biopsien til nærmere undersøgelse på en patologisk afdeling på et sygehus. Din prøve kan også blive testet for den bakterie, Helicobacter Pylori, som kan give mavesår.
Det afhænger af, hvor vævsprøven skal tages fra. Hvis det er nødvendigt at benytte en kikkert (skop), vil du få noget beroligende medicin. Lægen vil føre kikkerten ned i spiserøret (gastroskopi) eller op i tarmen ( rektoskopi) og kan derved se slimhinden på en skærm. Hvis du ønsker det, kan du selv følge med.
Når lægen under en kikkertundersøgelse (skopi) ser nogle områder af slimhinder, der ser unormale ud, udtages en prøve med en lille bidetang, som føres ind gennem skopet.
Hvor lang tid tager undersøgelsen?
Undersøgelsen tager ca. ½-1 time.
Det kan føles ubehageligt at få kikkerten (skopet) ført ind i tarmen, men det gør ikke ondt at få taget biopsien.
Er der noget jeg skal passe på med bagefter?
Hvis du har fået et beroligende middel, må du ikke køre bil lige efter.
Hvordan forbereder jeg mig?
Det afhænger af, hvilken kikkertundersøgelse, du skal have foretaget. At få taget selve vævsprøven (biopsien) kræver ingen specielle forberedelser.
Ved rektoskopi skal dine tarme være tømte ved udrensning. Ved gastroskopi skal du være fastende. Læs mere på selve undersøgelsen.
Hvis det er et barn, der skal have taget biopsien, bør en af forældrene være med for at berolige barnet inden undersøgelsen og evt. trøste bagefter.
Hvis du er i blodfortyndende behandling kan det være, at du skal holde pause, inden der kan tages en biopsi. Det afhænger af hvilket organ, der skal tages en biopsi fra.
Undersøgelsen kan foretages i visse situationer.
Undersøgelser igennem endetarmen vil generelt ikke blive gennemført i den sidste del af graviditeten.
Hvordan får jeg svar på undersøgelsen?
Dette skal du aftale med den læge, der har henvist dig til undersøgelsen.
Du kan forvente, at der er svar på biopsien ca. 7 hverdage efter, at biopsien er taget.
I de fleste tilfælde vil du kunne se svaret på sundhed.dk, hvor du logger på med NemID.
Det kan nogle gange være svært at forstå svaret, så det er vigtigt, at en læge forklarer dig undersøgelsens resultat.
Forbered dig på, hvad du vil spørge lægen om.
Skriv evt. en huskeseddel.
Hvornår får jeg svar på undersøgelsen?
Hvordan får jeg svar? (samtale, SMS, mail eller brev)
Hvem giver mig svar?
Overvej, om du skal have en pårørende med, når du får svar på undersøgelsen.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø